Makra Gábor

Sándorfalván élek feleségemmel és 6 éves kisfiammal. Végzettségemet tekintve építész vagyok. A helyi városüzemeltetési vállalat ügyvezetőjeként dolgozom. 2011. óta vagyok az MGKSZ tagja. A szegedi V-252. sz. Kocsis József Galamb- és Kisállattenyésztők Egyesületének és az alföldi buga galamb fajtaklub titkári feladatait látom el. Továbbá a szegedi magasszálló keringő- és az alföldi parasztgatyás fajtaklubok elnökségi tagja is vagyok. Az utóbbi két évben megbízottként látom el a Duna-Tisza köze déli rész területi képviselői tisztségét. Számos egyesületi és fajtaklub kiállítás szervezésében vállaltam aktív feladat, ezen rendezvények alkalmával kívánjuk bemutatni egyesületünket és a fajtaklubok által tenyésztett fajtákat. Az általam tenyésztett alföldi buga galambok, több egyesületi és fajtaklub kiállításon győztes minősítést értek el, illetve nemzeti kiállításon is több kiváló és győztes galambom került bemutatásra.

Munkámat lelkiismeretesen és alaposan elvégzem, fiatalos lendülettel kívánom az MGKSZ közösségét érintő feladatokat is a továbbiakban is ellátni.

Számomra fontos, hogy feladataink az élet minden területén pontosan és mindenki számára érthetően legyenek meghatározva, hogy azokat egyformán értelmezve, hatékonyan tudjuk elvégezni.   
Úgy gondolom, hogy az MGKSZ életében is ezt fel kell vállalni, hiszen így lehetünk eredményesek és folytathatjuk a színvonalas munkát. A fiatalság megszólítására és közösségünk bevonására nagy hangsúlyt kell fordítani, hisz utánpótlás nélkül végesek a lehetőségeink.

Támogatásukban bízva szeretném tudásommal segíteni a közösségi munkát és ellátni a Duna-Tisza köze déli rész területi képviselői tisztségét.

Tisztelettel

Makra Gábor